Rimini Haraya Makama, bụ onye ọkàiwu na onye nduzi nke mmekọrịta ọha na gọọmentị na Microsoft Naijiria. Amụrụ ya na Jos, Plateau steetị Naijiria. Ọ gụrụ akwụkwọ ọkàiwu na Mahadum Jos, ma nweta nzere mastas na Mahadum Reading. Rimini Haraya Makama bụ Onye Nchịkwa ihe gbasara gọọmentị na Microsoft MEA. Ọ bu onye ọkachamara n'ihe metụtara gọọmentị na ịhaziri ndị ọha ihe teknụzụ na otu ojiji ya na-emetụta ndi oha. Ọ na-ahụ maka ijikwa mmepe na mmejuputa atumatu ndị Microsoft na ngalaba obodo niile ebe ha metụtara mmekọrịta nke ụlọ ọrụ ahụ. Ọ na-eme ka mmekọrịta nke ụlọ ọrụ ya dịkwuo omimi na ndị isi gọọmentị, ndị na-achịkwa usoro iwu, ndị ome iwu, nzukọ mba na ndị agụmakwụkwọ Tupu ọ banye na Microsoft, ọ bụ onye isi maka okwu mkparịta ụka, Africa Practice ebe ọ webatara ụfọdụ ụlọ ọrụ mba buru ibu na EMEA bata n'ahịa Naijiria ma na-enyere aka ịhazi ha dịka ndị mmekọ dị mkpa na ahia ọrụ ha ma gbaa ndị mba ọzọ ume itinye ego na n'ahia ahụ.